Den Nord-Cimbriske Tilskuer, 1829-06-16
Rusland, Tyrkiet og Grækerland. Der haves denne Gang aldeles ingen officielle Efterretninger fra Krigsskuepladsen; man maae derfor lade sig nøie med det Rygte, som skrives fra Douanen under 25de Mai, at General Roth skal have saalænge drillet Storvezieren, til han er marscheret ud fra Schumla, med en, den russiske General overlegen Troppemagt; denne skal derpaa have draget sig tilbage igjen til Basardschik- og Varna. Herpaa var den Høistbefalende Grev Diebitsch rykket med 40,000 Md. frem fra Donauen, for at levere Paschaen et Slag; Paschaen af Silistrig skal igjen ved et Udfald være kommen Denne til Hjælp. Fra den ferwiske Grændse skrives rigtignok at de fjendtlige Hære nu skulle staae ligeover for hinanden, og man venter et Slag. Fremtiden vil vise om det er sandt eller ikke. I Asien, hedder det, skulle Russerne nu gjøre saa gode Fremskridt, at man selv i Constantinopel er urolig derover. - Hvad der forØieblikket mest synes at spænde Læserens Opmærksomhed, er hvad det bliver til med Russernes Blokade af Dardanellerne; det synes, som at Engelænderne have noget Alvorligt i Sinde, og det lader næsten til, som at dette er rettet mod Russerne; den engelske Admiral Malcolm har samlet de i Middelhavet stationerede engelske KrigsSkibe, og den brittiske Consul i Messina har modtaget en Ordre fra Admiralen til alle de brittiske Krigskibes befalhavende, at de ufortøvet skulle støde til ham paa Høiden af Syracusa. Fra Londen skrives at der er udstædt befaling til at 2 Linieskibe og 2 Fregatter skulle afseile for at forstærke Admiral Malcolms Eskadre. Bladet the Time føier til: "Hvor stort Antallet af Fregatter og mindre Skibe beløbe sig til, vide vi ikke; men det hedder at Admiral Malcolm kun har 6 Linieskibe, derimod har den russiske Flaade 8 a 9 og vel Flere). Finder den franske Admiral sig beføiet til at gjøre fælles Sag med den Brittiske, saa er deres for nede Styrke den Russiske overlegen; og selv om Frankerigs Politik er mindre bestemt med Hensyn til Ruslands Anmasselser, ville Sir Pulteney Malcolm ene, i Tilfælde af en Collision med den Moskovitiske Eskadre, kunne blive færdig med denne. - Læseren gjøres her opmærksom paa, at the Timer egentlig er et liberalt Blad, hvoraf man vel erfarer Folkets Stemning, men derfor ingenlunde det engelske Kabinets, det ministerielle Blad the Courier, siger ogsaa at den raae Tone the Timet i den senere Tid har tilladt sig mod Rusland og dets Politik, føres af Timer paa egen Haand, og uden ringeste Authoritet fra Regjeringens Side; imidlertid tilstaaer dog selv dette Blad, at det troer Admiral Malcolm har Ordre at modsætte sig Blokaden (om derved forstaaes Blokaden for Dardanellerne eller Blokaden for Contessabugten, Candien, Budrun og Alexandrien, som Russerne skulle have ophævet, vides ikke. -Der skrives fra Constantinopel, at da Reis Effendi af Tolken blev meldt den engelske og franske Gesandts Tilbagekomst, skal han have yttret: "Jkke forgjeves skjænker man Porten Tiltroe, den vil vide at sætte Værd paa den, søge at fjerne alle endnu værende Misforstaaelser, og forhindre Foranledigelsen af Besværinger, der kunne gjøre Gesandterne deres Ophold i Constantinopel ubehageligt. - Det skal være mod Capodistrias Ønske at Candiens Blokade er ophævet. - Rygter over Jtalien, sige: at Messolunghi skulle være faldet i Grækernes Hænder.